
Parlamentul  României

Camera  Deputaţilor

Comisia pentru industrii si servicii

Bucureşti 16.11.2010                                                                                                                                                                                 23/280/2010

AVIZ
asupra proiectului de Lege pentru aprobarea Ordonanţei de urgenţă a Guvernului nr. 51/2010 privind reglementarea unor măsuri pentru reducerea unor arierate din economie, precum şi alte măsuri financiare
În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru industrii şi servicii, a fost sesizată  pentru dezbatere şi avizare în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 51/2010 privind reglementarea unor măsuri pentru reducerea unor arierate din economie, precum şi alte măsuri financiare, transmis  cu adresa nr. PLx 537/27.09.2010 şi înregistrat cu nr. 23/280/11.11.2010.

Avizul comisiei urmează să fie trimis Comisiei pentru buget, finanţe şi bănci şi Comisiei pentru administraţie publică, amenajarea teritoriului şi echilibru ecologic, care sunt sesizate în fond.
Senatul în calitate de primă cameră sesizată a adoptat acest proiect de Lege în şedinţa din 4 octombrie 2010.

Conform prevederilor art. 75 alin.(1) din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră Decizională.

Proiectul de ordonanţă de urgenţă are ca obiect asigurarea de facilităţi din partea statului pentru autorităţile administraţiei publice locale, care constau în acordarea de împrumuturi, în vederea achitării obligaţiilor restante către diverşi operatori economici, furnizori de bunuri, servicii şi lucrări, în vederea respectării Aranjamentului stand-by dintre România şi Fondul Monetar Internaţional, referitor la eliminarea plăţilor restante.

Consiliul Legislativ a avizat favorabil proiectul de lege, cu unele observaţii şi propuneri, aviz transmis cu adresa nr.746 din 14 iunie 2010.
Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege menţionat mai sus în şedinţa din data de 16.11.2010.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege, în forma adoptată de Senat, sub rezerva transmiterii către comisie a corespondenţei purtată între Direcţia Generală de Trezorerie şi Datorie Publică şi Ministerul Finanţelor Publice, referitor la reducerea arieratelor în economie şi excluderea elementului de ajutor de stat.
În raport de obiectul şi conţinutul său propunerea legislativă face parte din categoria legilor ordinare.

PREŞEDINTE

Iulian IANCU

            Consilier parlamentar.

